als_Latn dik_Latn sag_Latn
Fier, prokuroria kërkon tjetër masë sigurie për Fatmir KajollinPostuar më: 08 March 2016 17:42
Kjo masë është dhënë sepse ndaj tij do nisë një proces për të njohur dënimin e dhënë ndaj tij në Itali me 22 vite burg, nën akuzën e trafikut të drogës.
Kajolli, ish-këshilltar bashkiak i Partisë Republikane në Bashkinë e Fierit, ndodhet aktualisht në burg.
Ndaj tij nisën disa procese gjyqësore, që nga akuza për rrahjen e një komisioneri, deri tek ajo për pastrim parash. Shumë prona e toka në emrin e tij dhe të bashkëshortes janë sekuestruar nga ana e prokurorisë.
Ndërkohë, më herët Kajolli ishte arrestuar pas kërkesës për ekstradim nga Italia. Shteti italian kërkonte ekstradimin e tij për shkak se ndaj tij ishin dhënë dy dënime me burgim.
Pasi Gjykata e Apelit e rrëzoi këtë kërkesë, burime pranë Prokurorisë së Përgjithshme thonë se do hapet një proces gjyqësor për të njohur dënimin e marrë në Itali. Pas kësaj Kajolli do të vuajë në Shqipëri plot 22 vite burg.
/ Top Channel
als_Latn als_Latn als_Latn als_Latn als_Latn als_Latn eng_Latn